અમદાવાદ: અમેરિકા અને ઉત્તર કોરિયા વચ્ચે તંગદિલીભર્યા સંબંધોના પગલે સોના અને ચાંદીમાં સાધારણ સુધારાની ચાલ નોંધાઇ છે, પરંતુ સપ્તાહના ડેટા જોઇએ તો ચાંદીમાં પ્રતિ કિલોએ ૮૦૦નો ઘટાડો નોંધાતો જોવા મળ્યો છે. આજે શરૂઆતે ચાંદીનો રૂ. ૪૦,૪૦૦ની સપાટીએ ભાવ ખૂલ્યો હતો. સોનામાં સપ્તાહ દરમિયાન સ્ટેડી ચાલ નોંધાતી જોવા મળી હતી. આજે શરૂઆતે ૧૦ ગ્રામ શુદ્ધ સોનાનો રૂ. ૩૦,૮૦૦ની સપાટીએ ભાવ ખૂલ્યો હતો. સ્થાનિક બુલિયન બજારના જાણકારોના જણાવ્યા પ્રમાણે ઉત્તર કોરિયાની હાઇડ્રોજન બોમ્બ પરમાણુ પરીક્ષણની ધમકીથી સોના અને ચાંદીના વૈશ્વિક ભાવમાં મજબૂત સુધારાની ચાલ જોવાઇ છે. તો બીજી બાજુ રૂપિયો પણ તૂટી રહ્યો છે.